40.		Žiadosť o predvedenie svedka na ústne pojednávanie
			(§ 42 ods. 2 ZoSK)
Okresný úrad Martin, odbor všeobecnej vnútornej správy
Ul. A. Kmeťa č. 17, 036 01 Martin
						Okresné oddelenie Policajného zboru
Č. j.: A/2023/00457/OVVS-Tá				036 01 Martin
Martin dňa 4. 5. 2023
Vec:		Žiadosť o predvedenie svedka na ústne pojednávanie v priestupkovej veci
podľa § 42 ods. 2 zákona č. 71/1967 Zb. o správnom konaní v znení neskorších predpisov
Podľa § 42 ods. 2 zákona č. 71/1967 Zb. o správnom konaní v znení neskorších predpisov Vás žiadame, aby ste predviedli dňa
2. júna 2023 (piatok) o 9.00 hod.
do budovy Okresného úradu Martin, odbor všeobecnej vnútornej správy, Ul. A. Kmeťa č. 17, 036 01 Martin, miestnosti č. 256 na 2. poschodí svedka: Tomáša Bartu, bytom Hollého ul. č. 1345/23, 036 01 Martin, zamestnaného v SAD Martin, Košická ul. č. 56, 036 01 Martin.
V prílohe Vám zasielame dvojmo rozhodnutie o nariadení predvedenia svedka č. j.: A/2023/00456/OVVS-Tá zo dňa 4. 5. 2023.
Jeden rovnopis rozhodnutia doručte predvádzanému. Doklad o doručení rozhodnutia s podpisom predvádzaného doručte správnemu orgánu pri predvedení svedka.
JUDr. Zuzana Čierna, vedúca odboru všeobecnej vnútornej správy
Prílohy: 
–	Rozhodnutie č. A/2023/00456/OVVS-Tá – 2x 
Poznámka
O predvedenie osoby požiada správny orgán príslušný útvar Policajného zboru neformálne. V písomnej žiadosti sa uvedú len identifikačné údaje predvádzanej osoby, dôvod predvedenia, miesto a dátum predvedenia. Žiadosť podpisuje osoba, ktorá je oprávnená podpisovať rozhodnutie vo veci. Útvar Policajného zboru nie je oprávnený preskúmavať dôvody, pre ktoré má byť osoba predvedená. V prípade, že je pokus o predvedenie neúspešný, útvar Policajného zboru je povinný informovať o tom správny orgán.